**UUTISIA FORDILTA Lokakuu 2012**

**Ford oli syyskuun toiseksi myydyin merkki Euroopassa**

Euroopan automarkkina ei edelleenkään osoita piristymisen merkkejä. Vaikeasta tilanteesta huolimatta Ford säilytti asemansa Euroopan toiseksi myydyimpänä automerkkinä niin syyskuun kuin koko alkuvuoden tilastoissa. Fordin syyskuun markkinaosuus oli 8,7 prosenttia. Iso-Britannia ja Saksa ovat edelleen Fordin vahvimmat markkina-alueet Euroopassa. Venäjä on kivunnut kolmanneksi suurimmaksi markkinaksi.

Vuoden kansainväliseksi moottoriksi valittu 1.0 EcoBoost on moottorina yli 30 prosentissa uusista Focuksista. Suomessa vastaava luku on noin 45 %.

Ford Fiesta oli syyskuun myydyin pikkuauto ja toiseksi myydyin automalli Euroopassa. Jato Dynamicsin tilastojen mukaan syyskuussa myytiin 31 468 Fiestaa. Tammi-syyskuussa Fiestoja on myyty yhteensä 238 345 kappaletta, joka on yli 27 000 enemmän kuin seuraavaksi myydyin pikkuauto.

Ford on tuonut tai on tuomassa vielä tämän vuoden puolella markkinoille uusia teknologioita ja malleja, kuten Focus ST:n, B-MAXin, Transit Customin ja Tourneo Customin, C-MAXin ja Grand C-MAXin 1.0 EcoBoostit, Kugan ja uuden Fiestan.

Linkit tiedotteisiin: <http://media.ford.com/news/fordsalesstabilisedincontinuingdifficulteuropeanmarketconfirmedaseuropesno2best-sellingbrand.htm>

<http://media.ford.com/news/fordfiestabestsellingsmallcarineuropefordno2best-sellingpassengercarbrand.htm>

**Ford tuo hienostuneen moottoriäänen Focus ST:n matkustamoon**

Fordin autojen äänieristys ja edistykselliset moottorit minimoivat melutasot ja tekevät matkustamoista entistä mukavampia. Focus ST:n kohdalla moottorin erityinen ääni on kuitenkin tärkeä osa mieleenpainuvaa ajokokemusta. Siksi Fordin insinöörit kehittivät Sound Symposer -äänilaitteen, joka voimistaa moottorin ääntä miellyttävällä tavalla ja tuo sen myös auton sisätilaan. Focus ST:ssä on urheilullisempi moottoriääni, joka voi olla jopa kaksi kertaa voimakkaampi kovassa kiihdytyksessä, mutta erittäin hiljainen maltillisessa kiihdytyksessä.

Linkki tiedotteeseen:

<http://media.ford.com/news/fordputsengineroarbackintorefinedfocusstcabin.htm>

**Uusi hiilikuituteknologia saattaa tarjota polttoainetehokkaampia ajoneuvoja**

Ford esitteli lokakuun alussa prototyypin hiilikuidusta valmistetusta konepellistä, joka saattaa tulevaisuudessa alentaa ajoneuvon painoa ja parantaa polttoainetehokkuutta merkittävästi. Hiilikuitukonepelti painaa yli puolet vähemmän kuin teräksinen, ja sen tuotanto vie huomattavasti vähemmän aikaa. Hiilikuidulla vahvistetut muoviosat valmistetaan käyttämällä uusia huipputeknologioita, joiden kehitykseen ovat osallistuneet myös Fordin omat insinöörit.

Linkki tiedotteeseen: <http://media.ford.com/news/forddevelopscarbonfibretechnologythatcoulddelivermorefuel-efficientvehicles.htm>

**Focuksen suosittu sisään taittuva vetokoukku tulossa myös muihin malleihin**

Asiakkaat ovat ihastuneet Ford Focuksen uuteen sähkötoimiseen sisään taittuvaan vetokoukkuun. Sen myynti ohitti perinteisen kiinteän vetokoukun myynnin heti ensimmäisten kuukausien aikana. Vetokoukun avulla Focuksella voi vetää muun muassa kevyempiä perävaunuja. Vetokoukun saa myös sekunneissa piiloon takapuskurin alle vain yhdellä napinpainalluksella. Uusi ominaisuus tekee Focuksesta entistä houkuttelevamman vaihtoehdon esimerkiksi niille, jotka haluavat kuljettaa mukana polkupyöriään ja retkeilyvarusteitaan. Ford on nyt päättänyt tuoda innovatiivisen vetokoukun myös Mondeoon, S-MAXiin ja Galaxyyn.

Linkki tiedotteeseen: <http://media.ford.com/news/fordfocussnewelectricretractabletowbarisafasthitwithcustomerstechnologycomingtomoremodels.htm>

**Ainutlaatuinen 850 hevosvoiman 2013 Ford Shelby GT500 Cobra on kunnianosoitus Carroll Shelbylle**

”Carrol Shelbyn ystävät” -järjestö rakentaa ainutlaatuisen 2013 Ford Shelby GT500 Cobran kunnianosoituksena Shelbyn myöhäiselle tuotannolle sekä erityisesti Shelby Cobra -auton 50-vuotissyntymäpäivien kunniaksi.

Linkki tiedotteeseen:

<http://media.ford.com/article_display.cfm?article_id=36928>

**Ford Fiesta ECOnetic voitti polttoainetaloudellisuusmaratonin**

Ford Fiesta ECOneticillä on mahdollista ajaa 100 kilometriä 2,6 litralla polttoainetta. Autolla päästiin tähän tulokseen Isossa-Britanniassa, jossa järjestettiin autojen polttoainetaloudellisuusmaratoni . Tulos on 21 prosenttia alhaisempi kuin auton virallinen polttoaineenkulutus (3,3 l/100 km). ECOnetic-teknologioita ovat mm. Auto-Start-Stop ja älykäs uudelleenlataus.

Linkki tiedotteeseen:

<http://media.ford.com/news/fordfiestaeconetictechnologyconquersfuel-efficiencymarathonwithwinningfigureof2_6l100km.htm>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 168 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com